## Zakon o državnoj statistici

### NN 52/1994 (7.7.1994.), Zakon o državnoj statistici

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O DRŽAVNOJ STATISTICI

Proglašavam Zakon o državnoj statistici, koji je donio Zastupnički dom
Sabora Republike Hrvatske na sjednici dana 23. lipnja 1994. godine.

Broj : PA4-64/1-94.

Zagreb, 28. lipnja 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### O DRŽAVNOJ STATISTICI

I. OSNOVNE ODREDBE

Članak 1

Ovim Zakonom uređuju se poslovi državne statistike, metodološka i organizacijska
osnova statističkih istraživanja, prikupljanje, obrada, čuvanje i objavljivanje
statističkih podataka o pojavama i njihovim promjenama u gospodarstvenom,
demografskom i socijalnom području, području zaštite okoliša te davanje
statističkih podataka radi izvršavanja međunarodnih obveza.

Članak 2.

Poslovi državne statistike obavljaju se prema načelu neutralnosti, objektivnosti
i stručne neovisnosti. Prikupljanje i obrada podataka obavlja se na temelju
stručnih i znanstvenih spoznaja i metoda.

Članak 3.

Prikupljeni i obrađeni podaci državne statistike su javni, osim podataka
koji su državna, vojna, službena ili poslovna tajna.

II. STATISTIČKI SAVJET REPUBLIKE HRVATSKE

Članak 4.

Radi osiguranja znanstvenog pristupa, utjecaja znanosti, stručne i šire
javnosti na Program statističkih istraživanja Republike Hrvatske pri Državnom
zavodu za statistiku osniva se Statistički savjet Republike Hrvatske (u
daljnjem tekstu: Savjet).

Članak 5.

Savjet obavlja sljedeće poslove:

- razmatra nacrte prijedloga zakona i drugih propisa koji se odnose
na obavljanje poslova državne statistike,

- razmatra i predlaže metodološke osnove za statistička istraživanja,

- predlaže modernizaciju i racionalizaeiju posluva tijela državne statistike,

- daje poticaj i prijedloge za međunarodnu statističku suradnju.

Članak 6.

Savjet ima predsjednika i 12 članova. Članove Savjeta imenuje Vlada
Republike Hrvatske na prijedlog ravnatelja Državnog zavoda za statistiku.
Predsjednik Savjeta je ravnatelj Državnog zavoda za statistiku. Mandat
članova Savjeta traje četiri godine. Savjet donosi poslovnik o svome radu.

III. POSLOVI DRŽAVNE STATlSTIKE I METODOLOŠKE OSNOVE STATISTIČKIH
ISTRAŽIVANJA

Članak 7.

Poslove državne statistike obavlja Državni zavod za statistiku i županijski
ured, odnosno ured Grada Zagreba nadležan za poslove statistike (u daljnjem
tekstu: Ured za statistiku). Statistička istraživanja obavljaju se na temelju
zakona i Programa statističkih istraživanja Republike Hrvatske (u daljnjem
tekstu: Program).

Članak 8.

U okviru svoga djelokruga na temelju Programa, poslove statističkih
istraživanja obavljaju i:

1. Ministarstvo unutarnjih poslova,

2. Ministarstvo pravosuđa,

3. Ministarstvo uprave,

4. Ministarstvo rada i socijalne skrbi - Zavod za zapošljavanje.

5. Državni hidrometeorološki zavod,

6. Republički fond mirovinskog i invalidskog osiguranja radnika Hrvatske.

7 Hrvatski zavod za zdravstveno osiguranje,

8. Hrvatski zavod za javno zdravstvo,

9. Narodna banka Hrvatske i

10. Zavod za platni promet (u daljnjem tekstu: ovlaštena tijela). U
provođenju Programa tijela iz stavka 1. ovoga članka dužna su postupati
po odredbama ovoga Zakona.

Članak 9.

Program donosi Sabor Republike Hrvatske za godišnje i za višegodišnja
razdoblja. Nacrt Programa izrađuje Državni zavod za statistiku u suradnji
sa Savjetom i ovlaštenim tijelima.

Članak 10.

Program određuje : - nositelja istraživanja.

- naziv i sadržaj pojedinog istraživanja,

- vrijeme istraživanja (mjesečno, tromjesečno, godišnje, višegodišnje,
kritični trenutak ili razdoblje istraživanja),

- izvještajne jedinice,

- rokove u kojima će se obraditi podaci i objaviiti rezultati istraživanja,

- razinu na kojoj će se objavljivati rezultati

Članak 11.

Na statističkim upitnicima (obrasci) za prikupljdrkje podataka moraju
biti navedeni:

- pravni temelj za istraživanje,

- ime nositelja istraživanja koji prema Programu prikuplja podatke,

- naziv i sadržaj istraživanja.

Članak 12.

Državni zavod za statistiku po pribavljenom mišljenju Savjeta određuje
metodološke osnove za izvodenje statističkih istraživanja utvrđenih Programom.

Članak 13.

Metodološke osnove iz članka 12. ovoga Zakona jesu:

- određivanje statističkih jedinica,

- određivanje sadržaja i obilježja statističkih istraživanja,

- definicije, nomenklature i klasifikacije koje se koriste u provođenju
statističkog istraživanja,

- izvještajne jedinice koje obuhvaća pojedino statističko istraživanje.

Članak 14.

Tijela državne uprave koja, u okviru svog djelokruga, prikupljaju statističke
podatke koji nisu obuhvaćeni Programom, metodološke osnove za svoja statistička
istraživanja utvrđuju uz suglasnost Državnog zavoda za statistiku. Državni
zavod za statistiku dužan je dati suglasnost, odnosno obrazložene primjedbe
na metodološke osnove iz stavka 1. ovoga članka u roku od 30 dana do dana
primitka zahtjeva.

Članak 15

Pravne i fizičke osobe, tijela državne vlasti i tijela jedinica lokalne
samouprave i uprave (u daljnjem tekstu: izvještajne jedinice) dužni su
davati podatke bez naknade za potrebe statističkog istraživanja, u sadržaju
i rokovima predviđenim Programom. Nitko nije dužan davati podatke ako statističko
istraživanje nije utvrđeno Zakonom ili Programom, odnosno ako obveza davenja
podataka ne proizlazi iz ovoga ili posebnog zakona.

Članak 16.

Državni zavod za statistiku i uredi za statistiku (u daljnjem tekstu:
tijela državne statistike) i ovlaštena tijela odgovorni su za točnost statističkih
podataka i za njihovu pravodobnu objavu.

Članak 17.

Ovlaštena tijela utvrđena Programom koja na temelju posebnih propisa
vode evidencije, koje se kao izvor podataka mogu koristiti u statističkim
istraživanjima, dužne su zatražiti suglasnost Državnog zavoda za statistiku
o metodološkim osnovama tih evidencija. Državni zavod za statistiku dužan
je dati suglasnost, odnosno obrazložene primjedbe na metodološke osnove
iz stavka 1. ovoga članka u roku od 30 dana od dana primitka zahtjeva.

Članak 18.

Izvješće o izvršenju Programa podnosi se Saboru Republike Hrvatske do
30. lipnja tekuće godine za proteklu godinu.

Ovlaštena tijela koja provode statistička istraživanja prema Prograrnu
svoje izvješće podnose Državnom zavodu za statistiku do 15. veljače tekuće
godine za prethodnu godinu.

Članak 19.

Popis stanovnika i druga opsežnija statistička istraživanja uređuju
se posebnim zakonom i Programom

Članak 20.

Vlada Republike Hrvatske može donijeti odluku o pr-ovođenju statističkih
istraživanja tijekom godine koja nisu utvrđena Programom.

IV. PRIKUPLJANJE PODATAKA

Članak 21.

Nositelji statističkih istraživanja određeni Programom imaju pravo prikupljati
podatke iz svih izvora. Podaci se prikupljaju statističkim upitnicima od
izvještajnih jedinica, uvidom u osnivačke akte izvještajnih jedinica, odnosno
iz administrativnih zbirki podataka.

Članak 22.

Tijela državne uprave obvezna su, na zahtjev tijela državne statistike,
prikupljati i podatke koji nisu predviđeni Programom. Pri vođenju svojih
zbirki podataka tijela državne uprave dužna su koristiti norme koje koristi
državni zavod za statistiku.

Članak 23.

Tijela državne statistike dužna su kod prikupljanja podataka upozoriti
izvještajne jedinice.

- s namjenom, opsegom i načinom prikupljanja podataka,

- s njihovim pravima i obvezanka. Izvještajne jedinice dužne su tijelima
državne statistike omogućiti provjeru iskazanih podataka. Ako iskazani
podaci nisu točni, odnosno potpuni, izvještajne jedinice su ih dužne ispraviti,
odnosno dopuniti u skladu s naputcima i u danim rokovima

V. OBRADA, ČUVANJE I OBJAVA PODATAKA

Članak 24.

Državni zavod za statistiku obraduje prikupljene podatke suvremenim
sredstvima za automatsku obradu podataka, u rokovima koje određuje Program.

Članak 25.

Podatke prikupljene prema Programu čuvaju tijela državne statistike
u skladu s normama i na suvremeni način, koji omogućuje njihovo objavljivanje
i davanje na korištenje u propisanom obliku. Podaci iz stavka

1. ovoga članka čuvaju se najmanje deset godina nakon završene obrade
i koriste u obliku u kojem je moguće prepoznati izvještajnu jedinicu na
koju se podaci odnose. Istekom roka od deset godina podaci iz stavka

2. ovoga članka pohranjuju se u obliku koji ne omogućuje prepoznavanje
izvještajne jedinice na koju se podaci odnose, ako zakonom nije određeno
drukčije.

Članak 26.

Tehnika i organizacija čuvanja prikupljenih podataka uređuje se posebnim
propisom kojega donosi ravnatelj Državnog zavoda za statistiku.

Članak 27.

Rezultate statističkih istraživanja objavljuje Državni zavod za statistiku
u zbirnom (agregiranom) obliku. Izuzetno podaci mogu biti objavljeni i
pojedinačno:

- ukoliko se izvještajna jedinica pismeno suglasi s takvim načinom objavljivanja
podataka,

- ukoliko su prikupljeni iz javnih (opće dostupnih) zbirki podataka,

- ukoliko su objavljeni u obliku i na način koji ne omogućuje identifikaciju
izvještajne jedinice na koju se podaci odnose.

VI. STATISTIČKI REGISTRI

Članak 28.

Državni zavod za statistiku koristi podatke iz evidencija koje su ustrojene
na temelju posebnih zakona (u daljnjem tekstu: administrativni registri).
Na temelju podataka upisanih u administrativne registre i podataka prikupljenih
provođenjem Programa Državni zavod za statistiku ustrojava statističke
registre. Način vođenja i korištenja podataka iz statističkog registra
uređuje se propisom koji donosi ravnatelj Državnog zavoda za statistiku.

Članak 29.

Podaci iz statističkih registara ne smiju se davati korisnicima u obliku
i na način koji omogućuje prepoznavanje izvještajne jedinice na koju se
podaci odnose. Podaci iz statističkog registra koriste se iskljućivo u
statističke svrhe, odnosno radi pripremanja zbirnih (agregiranih) podataka.

VII. ZAŠTITA, UPORABA I DAVANJE PODATAKA NA KORIŠTENJE

Članak 30.

Službenom tajnom u smislu ovoga Zakona smatraju se statistički podaci
prikupljeni od fizičkih osoba a odnose se na njihove osobne, obiteljske
i imovinske prilike. Sigurnost i tajnost prikupljenih osobnih podataka
uređuje se zakonom.

Članak 31.

Podaci od značaja za obranu države smiju se prikupljati samo uz odobrenje
ministra obrane.

Članak 32.

Prikupljeni podaci čuvaju se na način kojim se sprečava njihovo uništavanje,
zlouporaba i krivotvorenje, odnosno neovlašteno korištenje Način čuvanja
prikupljenih podataka propisuje ravnatelj Državnoga zavoda za statistiku.

Članak 33.

Osoba ovlaštena za prikupljanje i obradu podataka dužna je te podatke
čuvati kao službenu tajnu. Dužnost čuvanja službene tajne traje i nakon
prestanka radnog odnosa, odnosno obavljanja poslova iz stavka 1 ovoga članka.

Članak 34.

Prikupljeni statistički podaci mogu se koristiti isključivo za statističke
svrhe i iskazuju se u zbirnom (agregiranom) obliku.

Članak 35.

Državni zavod za statistiku smije davati pojedinačne podatke kao što
su ime i prezime, prebivalište godina rođenja, spol i zanimanje. znanstveno-istraživačkim
ustanovama za potrebe izbora uzoraka i anketiranja. Dobiveni pojedinačni
podaci ne smiju se upotrebljavati u druge svrhe. Zahtjev za davanje podataka
iz stavka 1. ovoga članka podnosi se u pismenom obliku u kojem mora biti
naznačena namjena uporabe podataka. Državni zavod za statistiku mora voditi
evidenciju o korisnicima iz stavka 1. ovoga članka i namjenama za koje
je podatak dao.

Članak 36.

Korisnici podataka iz članka 35. ovoga Zakona smiju podatke koristiti
samo za namjenu koja je navedena u zahtjevu, a nakon što su dobivene podatke
uporabili moraju ih odmah uništiti.

Članak 37.

Tijela državne statistike daju podatke na način i u obliku određenim
Programom u uobičajenoj obradi. Tijela državne statistike mogu korisnicima
na njihov zahtjev davati podatke s detaljnijim sadržajem ili razinom izvan
uobičajene obrade. Troškove posebnih obrada iz stavka 2. ovoga članka snosi
podnositelj zahtjeva.

Članak 38.

Statistički podaci koje u okviru svoje nadležnosti prikupljaju i objavIjuju
tijela državne statistike smatraju se službenim podacima. Korisnici statističkih
podataka moraju pri njihovoj uporabi, odnosno objavljivanju navesti njihov
izvor.

VIII. MEĐUNARODNA STATISTIČKA SURADNJA

Članak 39.

U izvršavanju međunarodnih obveza Republike Hrvatske utvrđenih medunarodnim
ugovorima, prikupljene, a neobjavljene statističke podatke, daje na korištenje
strsnim državama i međunarodnim organizacijama Državni zavod za statistiku.
Ako strana država ili međunarodna organizacija traži objavljene statističke
podatke koje treba prilagoditi međunarodnim statističkim normama, ovlaštena
tijela mogu te podatke davati uz suglasnost Državnog zavoda za statistiku.

IX. OSIGURANJE SREDSTAVA

Članak 40.

Sredstva za statistička istraživanja utvrđena Programom osiguravaju
se u državnom proračunu. Sredstva koja ostvari Državni zavod za statistiku
davanjem podataka na korištenje prihod su državnog proračuna i koriste
se za obavljanje poslova državne statistike.

X. STATISTIČKA ISTRAŽIVANJA JEDINICA LOKALNE SAMOUPRAVE I UPRAVE

Članak 41.

Opčina, grad, kotar, Grad Zagreb i županija kada u okviru svog djelokruga
obavljaju statistička istraživanja u područjima iz članka

1. ovoga Zakona dužni su za metodološke osnove tog istraživanja pribaviti
suglasnost Državnog zavoda za statistiku.

XI. KAZNENE ODREDBE

Članak 42.

Novčanom kaznom u protuvrijednosti domaće valute od 160 do 830 DEM kaznit
će se za prekršaj pravna osoba:

1. ako ne dostavi tražene podatke u sadržaju i odredenom roku (članak
15. stavak 1.).

2. ako ne ispravi. odnosno ne dopuni iskazane podatke u skladu s napucima
i u danim rokovima (članak 23. stavak 3.).

3. ako onemogući ili uskrati provjeru doslavljenih podataka (članak
23. stavak 2.),

4. ako dobivene podatke koristi protivno ovom Zakonu (članak 35. stavak
1.). Za prekršaj iz stavka 1. ovoga članka kaznit će se novčanom kaznom
u protuvrijednosti domaće valute od 150 DEM i odgovorna osoba u pravnoj
osobi.

Članak 43.

Za prekršaj iz članka 42. stavka t. ovoga Zakona kaznit će se fizička
osoba novčanom kaznom u protuvrijednosti domaće valute od 80 do 150 DEM.
Za prekršaj iz članka 42. stavka 1. ovoga Zakona kaznit će se i ovlaštena
osoba u tijelu državne uprave novčanom kaznom u protuvrijednosti domaće
valute od 80 do 150 DEM.

Članak 44.

Iznosi novčanih kazni iz članka 42. i 43. ovoga Zakona obračunavaju
se po srednjem tečaju DEM Narodne banke Hrvatske na dan naplate kazne.

XII. PRIJELAZNE I ZAKLJUČNE ODREDBE

Članak 45.

Propise na temelju ovlaštenja iz ovoga Zakona donijet će ravnatelj Državnog
zavoda za statistiku u roku od 6 mjeseci od dana stupanja na snagu ovoga
Zakona. Do donošenja propisa iz stavka 1. ovoga članka ostaju na snazi
propisi doneseni na temelju ovlaštenja iz Zakona o statističkim istraživanjima
("Narodne novine", br.19/74.).

Članak 46.

Stupanjem na snagu ovoga Zakona prestaje važiti Zakon o statističkim
istraživanjima ("Narodne novine". br. 19/74.).

Članak 47.

Ovaj Zakon stupa na snagu osmoga dana od dana objave u "Narodnim
novinama".

Klasa: 950-02/84-01/02

Zagreb, 23. lipnja 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović, v. r.**

Zakon, NN 52/1994-915